CELEX: 62020CN0623
Language: bg
Date: 2020-11-20 00:00:00
Title: Дело C-623/20 P: Жалба, подадена на 20 ноември 2020 г. от Европейската комисия срещу решението, постановено от Общия съд (девети състав) на 9 септември 2020 г. по дело T-437/16, Италия/Комисия

25.1.2021   
            
            
               BG
            
            
               Официален вестник на Европейския съюз
            
            
               C 28/32
            
         
      Жалба, подадена на 20 ноември 2020 г. от Европейската комисия срещу решението, постановено от Общия съд (девети състав) на 9 септември 2020 г. по дело T-437/16, Италия/Комисия
      (Дело C-623/20 P)
      (2021/C 28/52)
      Език на производството: италиански
      
         Страни
      
      
         Жалбоподател: Европейска комисия (представители: G. Gattinara, D. Milanowska, T. Lilamand)
      
         Други страни в производството: Италианска република, Кралство Испания
      
         Искания на жалбоподателя
      
      Комисията иска от Съда:
      
                  —
               
               
                  да отмени обжалваното съдебно решение,
               
            
                  —
               
               
                  ако Съдът прецени, че етапът на производството му позволява да реши спора — да отхвърли жалбата пред първата инстанция като неоснователна;
               
            
                  —
               
               
                  да осъди Италианската република и Кралство Испания да заплатят съдебните разноски по настоящото и по първоинстанционното производство.
               
            
         Основания и основни доводи
      
      В подкрепа на жалбата си Комисията изтъква три основания. 
            Първото основание
          е грешка при прилагането на правото в тълкуването на член 1г, параграф 6 от Правилника и в тълкуването на задължението за излагане на мотиви, както и нарушение на задължението за мотивиране на решенията на Общия съд. То се разделя на три части.
      Първата част е свързана с грешка при прилагането на правото и с нарушение на задължението за излагане на мотиви относно незабавната оперативност на кандидатите и се отнася до точка 137 от обжалваното съдебно решение.
      Втората част е свързана с определянето на непропорционална доказателствена тежест спрямо Комисията и с нарушение на задължението за излагане на мотиви; тя се отнася до точка 113, последно изречение, точки 138, 144, 147, последно изречение, 157—161, 193 и 197 от обжалваното съдебно решение.
      Третата част е свързана с грешка при прилагането на правото в издирването на правнообвързващ акт във вътрешните норми, представени в производството от Комисията; тя се отнася до точки 132—135 от обжалваното съдебно решение.
      
         
            С второто основание
          се изтъкват няколко допуснати от Общия съд изопачавания при преценката на доказателства, както и грешка при прилагането на правото.
      Първото изопачаване е свързано с преценката на изявлението на председателя на Комисията и на неговото одобряване от страна на колегиума; то се съдържа в точки 112 — 117 и 138 от обжалваното съдебно решение.
      Второто изопачаване засяга оценката на вътрешния правилник на Комисията и на подробните условия за неговото прилагане, то се съдържа в точки 119—120 от обжалваното съдебно решение.
      Третото изопачаване е свързано с преценката на раздела относно езиковите изисквания в зависимост от процедурата на приемане на Наръчника относно оперативните процедури и се съдържа в точки 145—149 от обжалваното съдебно решение.
      Четвъртото изопачаване се отнася до пропуска да се направи обща оценка на документите, посочени в точки i) — iii) по-горе и се съдържа в точки 132—137 и 139 от обжалваното съдебно решение.
      Петото изопачаване е свързано с преценката на съобщение SEC(2006)1489 окончателен и се съдържа в точки 140—143 от обжалваното съдебно решение.
      Шестото изопачаване засяга преценката на обстоятелствата относно езиците, използвани от членовете на персонала на Комисията, на които са възложени задачи по одит; по същество в същите точки от решението Комисията изтъква и грешка при прилагането на правото; и двата споменати порока засягат точки 152—163 от обжалваното съдебно решение.
      Седмото изопачаване е свързано с вътрешната практика на Сметната палата в езиковата материя и по отношение на езиците, използвани от членовете на персонала на Сметната палата; то засяга точки 172—188 от обжалваното съдебно решение.
      
         
            Третото основание
          за обжалване е свързано с незаконосъобразността на анализа на Общия съд относно езиците на комуникация на кандидатите; то засяга точки 219—224 от обжалваното съдебно решение.